শসা চাষিদের পাশে স্বপ্ন
ঈদের পর পাইকারি বাজারে শসার দাম পড়ে যাওয়ায় ‘বিপাকে পড়া’ চাষিদের কাছ থেকে ‘নায্যমূল্যে’ শসা কেনার কথা জানিয়েছে স্বপ্ন সুপারশপ।দিনাজপুরের খানসামা উপজেলার চাষিদের থেকে দুই টন এবং ময়মনসিংহের হালুয়াঘাট থেকে ছয় টন শসা কিনেছেন স্বপ্নের প্রতিনিধিরা। এসব শসা খোলা বাজারে ৪০ টাকা কেজিতে বিক্রি হলেও নিজেদের আউটলেটে ১২ টাকা করে বিক্রির কথা জানিয়েছে এ সুপারশপ কর্তৃপক্ষ।এক বিজ্ঞপ্তিতে স্বপ্ন বলেছে, ঈদের পর হঠাৎ করে পাইকারি বাজারে শসার দাম পড়তে শুরু করে। এতে প্রান্তিক চাষিরা দাম নিয়ে বিপাকে পড়েন। তাদের এই দুঃসময়ের পাশে দাঁড়ায় স্বপ্ন।
“দিনাজপুরের খানসামা উপজেলায় ২ থেকে ৪ টাকা কেজি দরে শসা বিক্রির খবর পাওয়া যায়। ন্যায্যমূল্য না পাওয়া এই চাষিদের কাছ থেকে শসা কিনেছে স্বপ্ন কর্তৃপক্ষ, যা খোলা বাজারের চেয়ে এখন কম দামে গ্রাহকরা কিনতে পারছেন। স্টক থাকা পর্যন্ত ক্রেতারা এই অফার পাবেন।”স্বপ্ন’র নির্বাহী পরিচালক সাব্বির হাসান নাসির বলেন, “আমরা শসা চাষিদের দুর্ভোগের কথা জানতে পেরেছি নিউজের মাধ্যমে। দিনাজপুর, ময়মনসিংহসহ বেশ কিছু এলাকার কৃষকের দুর্ভোগের কথা জানার পর তাদের কাছ থেকে শসা কিনেছি ন্যায্যমূল্যে।“অন্যান্য ব্যবসায়ীরাও কৃষকদের জন্য এগিয়ে আসার আহ্বান থাকবে। মধ্যস্বত্বভোগীদের লাভবান না করে কৃষকদের সাথে সরাসরি সেতুবন্ধনের চেষ্টা করে আসছে স্বপ্ন। এই চেষ্টা সবসময় অব্যাহত থাকবে।”স্বপ্নর হেড অব পার্চেজ সাজ্জাদুল হক বলেন, “দুঃসময়ে কষ্টে থাকা অনেক কৃষকের পাশে স্বপ্ন এর আগেও দাঁড়িয়েছে। সামনেও পাশে থাকবে।”

“দিনাজপুর, ময়মনসিংহসহ বেশ কিছু এলাকার কৃষকের দুর্ভোগের কথা জানার পর তাদের কাছ থেকে শসা কিনেছি ন্যায্যমূল্যে,” বলেন স্বপ্ন’র নির্বাহী পরিচালক।